
DR.30.10.2002 75 
 

  

orang itu yang bangun.  Siapa hendak berucap?  Ya,  sila, sila.   Yang Berhormat bagi Bukit 
Bintang, sila. 

5.05 ptg. 

Tuan Fong Kui Lun [Bukit Bintang]: Terima kasih Tuan Pengerusi kerana 
memberi peluang kepada saya untuk mengambil bahagian membahaskan peruntukan 2003 
bagi Kementerian Tanah dan Pembangunan Koperasi. 

Tuan Pengerusi, di bawah Maksud Bekalan 43, Butiran 020100 – Pentadbiran 
Tanah.  Saya ingin membangkitkan kes kelewatan pemaju memohon hak milik strata bagi 
unit-unit kondominium dan pangsapuri yang mereka jual.  Kes ini ialah kondominium Palm 
Court yang terletak di Jalan Berhala, Brickfields, Kuala Lumpur, Seksyen 72, Bandar Kuala 
Lumpur. Kondominium ini mengandungi 676 unit yang telah dibina dan dijual sejak 12 tahun 
lalu.  Pemaju kondominium ini ialah Rama Property Sdn. Bhd.. Kawasan kediaman yang 
baru mendapat sijil kelayakan menduduki yang dikeluarkan oleh DBKL pada tahun 1999 
terbahagi kepada dua bahagian. Satu bahagian ialah blok apartmen telah diserahkan 
kepada DBKL sebagai kuarters pegawai DBKL iaitu Lot HSD99485 yang hanya baru 
memohon surat hak milik pada 10 Oktober 2001. 

Manakala Lot HSD99484, permohonan hak milik strata masih belum dikemukakan 
oleh pemaju walaupun permintaan demi permintaan, dialog, perjumpaan dengan Timbalan 
Menteri diadakan, namun sehingga kini belum ada tanda-tanda pemohon berminat untuk 
memohon hak milik strata.   

Tuan Pengerusi, para pembeli merasa kecewa ke atas sikap tidak 
bertanggungjawab pemaju yang sengaja melambatkan permohonan, malah perkara ini 
telah saya bangkitkan dalam Dewan yang mulia ini pada 8 Mei tahun lalu dan mengadakan 
perjumpaan dengan Timbalan Menteri pada 14 Mei 2002, namun tidak ada tindakan positif 
pihak pemaju. Sungguhpun kementerian menyarankan tindakan tegas yang diambil ke atas 
pemaju, penduduk-penduduk dan saya selaku wakil rakyat tidak nampak apa-apa tindakan 
oleh pemaju. 

Walaupun jaminan pemaju bahawa mereka akan menyelesaikan kes permohonan 
hak milik strata yang masih belum dipohon lagi secepat mungkin tetapi tidak ada tindakan 
serius diambil. Para pembeli tidak lagi mempercayai janji kosong pemaju dan kenyataan 
pemaju yang berdolak-dalik.   

Saya minta supaya tindakan tegas ke atas pemaju supaya mereka mematuhi 
arahan kementerian dan pemaju tidak ada alasan untuk melengahkan tindakan untuk 
memohon hak milik strata.  Penduduk-penduduk merasa kesal dengan kedegilan pemaju 
dan mereka berasa bahawa pemaju ada agenda tersembunyi untuk tidak memohon hak 
milik bagi unit-unit kediaman di situ. 

Jika kerajaan tidak mengambil tindakan tegas menurut peruntukan undang-
undang, para pembeli akan sentiasa berasa dalam keadaan yang teraniaya. Begitu juga 
kepada pangsapuri, kondominium, rumah pangsa dan kedai berbilang tingkat yang 
menghadapi keadaan yang sama, hendaklah jangan dibiarkan berlarutan dan kementerian 
mengambil sikap mudah sahaja. 

Tuan Pengerusi, berhubung dengan Butiran 03305 – Tanah dan Kerja Awalan di 
bawah Jabatan Ketua Pengarah Tanah dan Galian Persekutuan. Saya ingin menyentuh 
sedikit kedudukan sebidang tanah di Jalan Imbi dan Jalan Melati yang telah diambil balik 
oleh kerajaan bagi dimajukan sebagai ‘dataran perdana’ yang kini tertangguh.   

Sebaliknya tanah tersebut sebahagiannya telah didirikan sebuah pasar raya 
bernama Pasar Raya dan saya difahamkan Pesuruhjaya Tanah Persekutuan telah 
menyewa tapak tersebut kepada sebuah syarikat, Ladang Impian Sdn. Bhd. dengan 
mengambil tindakan membatalkan penyewaan penduduk asal tempat tersebut yang sejak 
50 tahun lalu mendapat TOL atas tanah tersebut dan kemudiannya telah disewakan oleh 
pesuruhjaya tanah kepada seorang pengusaha penjaja makanan dan pengusaha mencuci 
kenderaan yang telah menggunakan wang pencen bagi mengusahakan perniagaan di 
tapak tersebut sebelum ada rancangan dataran perdana dan pasar raya sekarang. 



orang itu yang bangun. Siapa hendak berucap? Ya, sila, sila. Yang Berhormat bagi Bukit Bintang, sila. 5.05 ptg. Tuan Fong Kui Lun [Bukit Bintang]: Terima kasih Tuan Pengerusi kerana memberi peluang kepada saya untuk mengambil bahagian membahaskan peruntukan 2003 bagi Kementerian Tanah dan Pembangunan Koperasi. Tuan Pengerusi, di bawah Maksud Bekalan 43, Butiran 020100- Pentadbiran Tanah. Saya ingin membangkitkan kes kelewatan pemaju memohon hak milik strata bagi unit-unit kondominium dan pangsapuri yang mereka jual. Kes ini ialah kondominium Palm Court yang terletak di Jalan Berhala, Brickfields, Kuala Lumpur, Seksyen 72, Bandar Kuala Lumpur. Kondominium ini mengandungi 676 unit yang telah dibina dan dijual sejak 12 tahun lalu. Pemaju kondominium ini ialah Rama Property Sdn. Bhd.. Kawasan kediaman yang baru mendapat sijil kelayakan menduduki yang dikeluarkan oleh DBKL pada tahun 1999 terbahagi kepada dua bahagian. Satu bahagian ialah blok apartmen telah diserahkan kepada DBKL sebagai kuarters pegawai DBKL iaitu Lot HSD99485 yang hanya baru memohon surat hak milik pada 10 Oktober 2001. Manakala Lot HSD99484, permohonan hak milik strata masih belum dikemukakan oleh pemaju walaupun permintaan demi permintaan, dialog, perjumpaan dengan Timbalan Menteri diadakan, namun sehingga kini belum ada tanda-tanda pemohon berminat untuk memohon hak milik strata. Tuan Pengerusi, para pembeli merasa kecewa ke atas sikap tidak bertanggungjawab pemaju yang sengaja melambatkan permohonan, malah perkara ini telah saya bangkitkan dalam Dewan yang mulia ini pada 8 Mei tahun lalu dan mengadakan perjumpaan dengan Timbalan Menteri pada 14 Mei 2002, namun tidak ada tindakan positif pihak pemaju. Sungguhpun kementerian menyarankan tindakan tegas yang diambil ke atas pemaju, penduduk-penduduk dan saya selaku wakil rakyat tidak nampak apa-apa tindakan oleh pemaju. Walaupun jaminan pemaju bahawa mereka akan menyelesaikan kes permohonan hak milik strata yang masih belum dipohon lagi secepat mungkin tetapi tidak ada tindakan serius diambil. Para pembeli tidak lagi mempercayai janji kosong pemaju dan kenyataan pemaju yang berdolak-dalik. Saya minta supaya tindakan tegas ke atas pemaju supaya mereka mematuhi arahan kementerian dan pemaju tidak ada alasan untuk melengahkan tindakan untuk memohon hak milik strata. Penduduk-penduduk merasa kesal dengan kedegilan pemaju dan mereka berasa bahawa pemaju ada agenda tersembunyi untuk tidak memohon hak milik bagi unit-unit kediaman di situ. Jika kerajaan tidak mengambil tindakan tegas menurut peruntukan undang- undang, para pembeli akan sentiasa berasa dalam keadaan yang teraniaya. Begitu juga kepada pangsapuri, kondominium, rumah pangsa dan kedai berbilang tingkat yang menghadapi keadaan yang sama, hendaklah jangan dibiarkan berlarutan dan kementerian mengambil sikap mudah sahaja. Tuan Pengerusi, berhubung dengan Butiran 03305- Tanah dan Kerja Awalan di bawah Jabatan Ketua Pengarah Tanah dan Galian Persekutuan. Saya ingin menyentuh sedikit kedudukan sebidang tanah di Jalan Imbi dan Jalan Melati yang telah diambil balik oleh kerajaan bagi dimajukan sebagai 'dataran perdana' yang kini tertangguh. Sebaliknya tanah tersebut sebahagiannya telah didirikan sebuah pasar raya bernama Pasar Raya dan saya difahamkan Pesuruhjaya Tanah Persekutuan telah menyewa tapak tersebut kepada sebuah syarikat, Ladang Impian Sdn. Bhd. dengan mengambil tindakan membatalkan penyewaan penduduk asal tempat tersebut yang sejak 50 tahun lalu mendapat TOL atas tanah tersebut dan kemudiannya telah disewakan oleh pesuruhjaya tanah kepada seorang pengusaha penjaja makanan dan pengusaha mencuci kenderaan yang telah menggunakan wang pencen bagi mengusahakan perniagaan di tapak tersebut sebelum ada rancangan dataran perdana dan pasar raya sekarang.